निशान के साथ जिले के श्रद्धालु खाटूश्याम के लिए रवाना
खाटूधामके लिए कस्बे से निशान लेकर श्रद्धालुओं का पहला जत्था शुक्रवार को श्रीश्याम दरबार से रवाना हुआ। भगत गोपीराम, प्रभुदयाल, नोरंगलाल, हजारीलाल, कुरडाराम, रुकमानंद सैनी के सानिध्य में रवाना हुए श्रद्धालु मुख्य बाजार, स्टेशन रोड, अनाज मंडी आदि मार्गों से नाचते-गाते बाबा के जयकारे लगाते हुए निकले। इस दौरान रास्तों में पदयात्रियों को पुष्पवर्षा कर स्वागत किया गया। वहीं सामाजिक संगठनों नवयुवकों द्वारा कस्बे में जगह-जगह शीतल पेय फलों की व्यवस्था की गई। निशान के साथ कई श्रद्धालु महिलाएं अपने सिर पर जलती हुई सिगड़ी लेकर लेकर खाटू के लिए रवाना हुई। श्रीश्याम शक्ति मंडल के कार्यकर्ताओं ने मंडी स्थित श्रीश्याम मंदिर में निशान पूजा कर पदयात्रियों का स्वागत किया। कस्बे के प्राचीन श्रीश्याम मंदिर से दूसरा पैदल जत्था शनिवार को सुबह सवा दस बजे भगत मनोहरलाल, पूर्णमल, नत्थूराम, बजरंगलाल, मोहनलाल सैनी आदि के सानिध्य में खाटूधाम के लिए कूच करेगा। दोनों पैदल जत्थों में जाने वाली श्रीश्याम पताका खाटू के श्रीश्याम मंदिर के शिखर पर फहराई जाएगी। गौरतलब है कि सूरजगढ़ से जाने वाली श्याम पताका ही खाटू के मंदिर पर वर्षभर फहराती है। पैदल जत्थे सुलताना, गुढ़ा, उदयपुरवाटी, गुरारा होते हुए चौथे दिन खाटू धाम पहुंचते है।
खेतड़ीनगर| श्रीश्यामभक्त मंडल के तत्वावधान 16वीं निशान पदयात्रा कॉपर से खाटूधाम के लिए रवाना हुई। डीजे की धुन पर श्याम भक्त नाचते गाते, गुलाल उड़ाते कस्बे के मुख्य मार्गों से होते हुए खाटूधाम के लिए रवाना हुआ। इससे पहले सीआईएसएफ लाइन स्थित शिव मंदिर में सुबह दस बजे ध्वज पूजा की गई। इस मौके पर मूलचंद स्वामी, रामकिशन शर्मा, महेश कुमावत, बजरंग सैनी, महेंद्र सैनी, दाताराम गुर्जर, हरदयाल सैनी, कैलाश सैनी, महेंद्र सोनी, सतीश, रामस्वरूप सैनी आिद शामिल थे।
नवलगढ़. श्याममित्र मंडल की ओर से 55 वीं निशान पदयात्रा शुक्रवार को घेर के मंदिर से खाटू धाम के लिए रवाना हुई। घेर से मंदिर से अखण्ड ज्योति प्रज्जवलित कर केसरिया पीले रंगबिरंगे निशानों के साथ श्याम भक्त रवाना हुए। पदयात्रा के शाही लवाजमें में हर कोई भजनों पर मंत्रमुग्ध होकर नाचने लगा। इस दौरान हर कोई बाबा श्याम के रंग में रंगा नजर आया। यह यात्रा देवीदत्त मुरारका, सीताराम बिरोलिया के नेतृत्व में रवाना हुई। यात्रा का कई स्थानों पर पुष्पवर्षा कर जोरदार स्वागत किया। चौदह पैंड पर कांग्रेस सेवादल के प्रदेश संगठक मोइनुद्दीन खान के नेतृत्व में मुस्लिम समाज के लोगों ने पदयात्रियों का स्वागत किया। मिंतर चौक पर भाजपा अल्पसंख्यक मोर्चा नानसा गेट पर डूंडलोद जनसेवा समिति की ओर से स्वागत किया। मोरारका कोठी पर भी श्रद्धालुओं का स्वागत हुआ। महामाया मंदिर के पास निशान यात्रा की भव्य आरती हुई। इस मौके पर पूर्व उपप्रधान ताराचंद सैनी, बलदेव सैनी, धमेंद्र पारीक, अन्नू महर्षि, डा. सुरेश वर्मा, लीलाधर चौखानी, संजीत बगड़िया, प्रमोद जीवराजका, मंसूर अहमद बारुदगर, योगेंद्र मिश्रा, फारूक बड़गूजर, गौतम खंडेलवाल, सुनील सांभरा, रवि माहिच, गोपीराम चोबदार, नरेश चौहान, विशाल पंडित, भरत मुरारका, सादिक खत्री, मो. अयूब बिल्लू, नदीम भाटी, विशाल पंडित, नसरुदीन बिसायती, रमाज छीपा आदि मौजूद थे।
मंड्रेला.ढंढ़ारियागांव से पदयात्री खाटूधाम के लिए रवाना हुए। पदयात्रियों में 50 से अधिक महिलाएं भी शामिल थीं। पदयात्रियों ने रवाना होने से पूर्व गांव के मंदिर में पूजा-अर्चना की।
श्याम के रंग में रंगा उदयपुरवाटी
उदयपुरवाटी.कस्बे सहित इलाके में हर तरफ श्याम भक्त नजर आने लगे हैं। दिनभर डीजे की तेज आवाज पर नाचते गाते श्याम भक्तों का रैला चलता रहता है। सभी विश्राम स्थल श्यामभक्तों से खचाखच भरे पड़े हैं। जानकारी के अनुसार गुढ़ागौड़जी, झुंझुनूं, चिड़ावा, पिलानी, राजगढ़, लोहारू, भिवानी, सुलताना की तरफ से श्याम बाबा के खाटू मेले में जाने वाले श्रद्धालुओं को वाया उदयपुरवाटी गुजरना पड़ता है। दो-तीन दिन पहले शुरू की गई पैदल यात्रा उदयपुरवाटी पहुंचने लगी है। यहां कस्बे सहित इलाके के लगभग सभी विश्राम स्थल और धर्मशालाएं श्यामभक्तों से खचाखच भरे पड़े हैं। शाकंभरी मार्ग पर दिनभर श्याम भक्तों की भीड़ नजर रही है।
गणेशानंदसमाधी स्थल पर भजन संध्या आज
बगड़.संतगणेशानंद सरस्वती (स्वामी बलदेवानंद सरस्वती) के समाधी स्थल पर शनिवार को भजनों का कार्यक्रम होगा। पूर्व पार्षद विमलेश दाधीच ने बताया कि संत गणेशानंद सरस्वती का 18 फरवरी को खेड़ी मोहल्ला स्थित संतोष दाधीच के घर में देवलोक गमन हो गया था।
मुकुंदगढ़. नाचते गाते खाटू रवाना होते बाबा श्याम के भक्त।
खेतड़ीनगर. डुमोली खुर्द से खाटूधाम के लिए रवाना होते श्याम भक्त।
सूरजगढ़. खाटू के लिए निशान लेकर रवाना होते श्रद्धालु सिगड़ी लेकर जाती महिलाएं।
नवलगढ़. निशान यात्रा में पदयात्रियों का स्वागत करते हुए लोग।
मुकुंदगढ़. श्रीश्याम मित्र मंडली के तत्वावधान में निशान पदयात्रियों का जत्था शुक्रवार सुबह खाटू धाम के लिए रवाना हुआ। वार्ड 3 बालाजी मंदिर परिसर से पंडित जनार्दन सुरोलिया ने निशानों की पूजा कराकर बाबा की ज्योत ली। डीजे पर भजनों फाल्गुनी धमाल पर नाचते गाते पदयात्रियों का जगह- जगह स्वागत किया। इस दौरान विजय जगनानी, वीरेंद्र शाह, श्याम भूत, मनोज पोरवाल, सुभाष शर्मा, आनंद रींगसिया, सुरेश बेसवाल, पूर्व पार्षद रामप्रताप सैनी सहित पदयात्री जत्थे में शामिल थे।
मंडावा.नूआंस्थित श्याम मंदिर से खाटूधाम के लिए निशान पदयात्रा शनिवार को सुबह नौ बजे रवाना होगी। संयोजक श्यामसुंदर जालान ने बताया कि 151 निशानों के साथ शोभायात्रा गांव के मुख्य मार्गों से होते हुए खाटूधाम के लिए रवाना होगी। इससे पहले शुक्रवार रात को ध्वज पूजा भजन कीर्तन हुआ। जिसमें स्थानीय कलाकारों ने बाबा श्याम के भजनों की प्रस्तुतियां दी।
बुडानासे कल रवाना होगी पदयात्रा
बगड़. खाटूनरेश श्याम सेवा समिति खातियों की ढाणी, बुडाना के तत्वावधान में रविवार को खाटूधाम के लिए पांचवीं पदयात्रा रवाना होगी। शनिवार को बालाजी मंदिर परिसर में भजन संध्या होगी।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva